Centre hospitalier de Luxembourg

De Centre hospitalier de Luxembourg, kuerz CHL, ass eng ëffentlech Spidolsgrupp zu Lëtzebuerg. Den CHL huet d'Rechtsform vun engem Ëffentlechen Etablissement an ass dem Gesetz no fir d'Diagnostik an d'Behandlung vu Kranken zoustänneg, gradewéi fir d'medizinesch Fuerschung an Ausbildung. D'Organisatioun an d'Ressourcen vum CHL konzentréiere sech op d'Gestioun vun akute Pathologien, schwéiere Pathologien, chirurgeschen an medezineschen Noutfäll, an op d'Intensivversuergung. Zënter 2008 ass den CHL vun der Universitéit vum Saarland als „Akademisches Lehrkrankenhaus der Universität des Saarlandes“ unerkannt. Allgemenges Den CHL besteet aus verschiddene Gebaier op dräi Plazen: Lëtzebuerg-Belair CHL Centre (fréier och Hôpital municipal genannt) CHL Maternité (fréier Maternité Grande-Duchesse Charlotte genannt) CHL Kannerklinick (fréier Clinique pédiatrique genannt) Lëtzebuerg-Eech CHL Eich (och nach Eecher Klinick, Clinique d'Eich) Gréiwemaacher-Potaschbierg CHL Potaschbierg (zënter 2023). Do dernieft bedreift den CHL och nach baussent dem Spidol sougenannt „Praxiszentren“ fir der Bevëlkerung e besseren Zougang zur spezialiséierter Medezin ze garantéieren. Där Zentre gëtt et zu Gréiwemaacher, Maarnech, Miersch a Stengefort. Geschicht Den CHL gouf mam Gesetz vum 10. Dezember 1975 gegrënnt. En huet 1976 seng Dieren opgemaach, no der Zesummeféierung vum neigebauten Hôpital municipal mat der Maternité Grande-Duchesse Charlotte an der Clinique pédiatrique fondation Grand-Duc Jean et Grande-Duchesse Joséphine-Charlotte. Méi Informatioun doriwwer am Artikel: CHL Centre. Den 1. Januar 2004 ass nach d'Eecher Klinick (Clinique d'Eich, Fondation Norbert Metz) derbäikomm. National Servicer D'CHL bedreift néng national Departementer an och national Ekipementer wéi de PET-Scan, d'extrakorporal Stousswellelithotripsie an de Laboratoire fir In vitro-Befruchtung. E bitt en 24/7 Bereetschaftsdéngscht fir déi ganz Kannerklinick gradewéi fir déi national Departementer. Déi national Servicer begräifen: Zuelen Den CHL ass den zéngtgréissten Employeur zu Lëtzebuerg mat engem Personal vun 2.813 (2024) Leit, dorënner ëm déi 300 Dokteren an 1.000 Infirmieren an Aide-Soignanten. 2018 goufen eng 170.000 Patienten am CHL behandelt oder diagnostizéiert. 2018 louchen d'Käschten a Recettë vum CHL bei jee ronn 400 Milliounen Euro. 2007 war dat knapps d'Hallschecht. De Gros dovu sinn d'Personal-Käschten. Gouvernance President vum Verwaltungsrot Emile Duhr (1977) Victor Backes (1978) Paul Hoffmann ff (1979) Jean Thill (1980-1983) Victor Backes (1984 – 1992) Marcel Reimen (1993 – 1998) Paul Mousel (1998 – ) Medezineschen Direkter Emile Quiring ( – 1977) Henri Kuntzinger (1978 – 1979) Mario Dicato (1980 – 1986) André Roilgen (1987 – 1992) Henri Metz (1993 – 1997) André Kerschen (1998 – 2009) Romain Nati (2010 – 2012) Catherine Boisanté (2013 – ) Martine Goergen (2017 – 2024) Guy Berchem (2024 – ) Generaldirekter André Kerschen (2010 – 2012) Romain Nati (2012 – 2024) Martine Goergen (2024 – ) Verwaltungs- a Finanzdirekter Ernest Osch (1977 – 1990) … Paul Meyers (Stand 2024) Nei Gebaier Am November 2021 hunn Ofrappaarbechte vum fréiere Gebai vun der Maternité op der Areler Strooss, dat zanter 2015 eidel stoung, ugefaangen. Op déi Plaz kënnt en neit Gebai vum Centre hospitalier; de Grondsteen dofir ass den 22. Februar 2024 geluecht ginn. Dat neit Gebai, dat Enn 2028 operationell soll sinn(Stand: Februar 2024) kritt 476 Better an 18 Operatiounsbléck. De Käschtepunkt gëtt op 821 Milliounen Euro geschat. Och d'Aktivitéite vun der Eecher Klinick a vum Häerz-Zenter ginn am neien CHL zentraliséiert. Et ass och en neit Gebai fir d'Kannerklinick geplangt, wou awer nach net genee gewosst ass, wou et hikomme soll (Stand: Oktober 2023). Kuckt och Spideeler zu Lëtzebuerg Um Spaweck (fr) Projet de construction « Nouveau Bâtiment CHL Centre » op chl.lu Referenzen an Notten